钦定古今图书集成/明伦汇编/氏族典/第245卷 > 张行简
## 钦定古今图书集成/明伦汇编/氏族典/第245卷 > 张行简

按《金史张𬀩传》：“𬀩子行简，字敬甫，颖悟力学，淹贯经
史。大定十九年进士第一，除应奉翰林文字。丁母忧
归，服除复任。章宗即位，转修撰，进读陈言文字，累迁
礼部侍郎，提点司天台直学士。承安五年，迁侍讲学
士。泰和二年，为宋主生日副使。五年，改顺天军节度
使。六年，召为礼部尚书，同修国史，累迁太子太保，翰”
林学士承旨。贞祐初，转太子太傅。三年，卒，谥文正。行
简，端悫慎密，为人主所知。与弟同居数十年，人无间
言。